b'\n_START_ARTICLE_\nMavricij Borc\n_START_SECTION_\n\xc5\xbdivljenje in delo\n_START_PARAGRAPH_\nPred 2. svetovno vojno je bil vodilni funkcionar kr\xc5\xa1\xc4\x8danskosocialisti\xc4\x8dne strokovne organizacije v kamni\xc5\xa1kem okro\xc5\xbeju ter v okviru Jugoslovanske strokovne zveze predsednik Zveze lesnih delavcev Slovenije. V narodnoosvobodilni borbi je sodeloval od 1941. Spomladi 1944 je po prehodu v ilegalo postal \xc4\x8dlan okrajnih organov v Komendi in bil sprejet v Komunisti\xc4\x8dno partijo Slovenije. Na zboru gorenjskih aktivistov maja 1944 je bil izvoljen za \xc4\x8dlana pokrajinskih odborov Osvobodilne fronte in Delavske enotnosti. Po koncu vojne je opravljal mnoge sindikalne funkcije: bil je tajnik republi\xc5\xa1kega odbora tekstilnih delavcev, od 1949 tajnik glavnega odbora Zveze sindikatov Slovenije, leta 1953 je bil izvoljen za poslanca Skup\xc5\xa1\xc4\x8dine Ljudske republike Slovenije, kjer je bil prvi predsednik zbora proizvajalcev.'